**Jegyzőkönyv**

**Készült:** Bükkszenterzsébet Község Önkormányzata Képviselő-testülete 2016. október 25-én megtartott üléséről.

**Ülés helye:** Bükkszenterzsébet Művelődési Ház tanácskozó terme 3257 Bükkszenterzsébet, Szabadság út 133.

**Jelen vannak:** Ortó Szilárd polgármester

Király Barnabás alpolgármester

Nyergesné Utassy Edit képviselő

Nagy Tamásné képviselő

Nagy Attila képviselő

Kovács Zoltán képviselő

Tanácskozási joggal:

Maticska Rita jegyző

**Ortó Szilárd polgármester:**

Köszöntöm az ülésen megjelenteket, megállapítom, hogy a testület határozatképes, az ülést megnyitom, javaslatot teszek a napirendi pontokra.

1./ Tájékoztató a térség és Bükkszenterzsébet község munkanélküliségi jellemzőiről és a közfoglalkoztatás tapasztalatairól

Előterjesztő: Utassy Csaba

2./ A polgárvédelem Infokommunikációs egység jelenlegi vezetőjének, Dr. Juhász Lászlónak a törlése.

Előterjesztő: Ortó Szilárd polgármester

3./ Egyebek

1. napirend:

**Ortó Szilárd polgármester:**

Megkérem Utassy Csaba kirendeltség vezetőt tartsa meg beszámolóját.

**Utassy Csaba:**

Szeretném megköszönni, hogy személyesen is részt vehetek a mai testületi ülésen. Gondolom az általam megküldött tájékoztatót minden testületi tag megkapta. Megpróbáltuk széleskörűen jellemezni a lakosság munkanélküli összetételét. Vannak biztató jelek, vannak viszont, amik komolyabb beavatkozást igényelnek.

2016. szeptemberi anyag, ami azt mutatja, hogy a munkanélküliek munkaerő piacon elég szép számban elhelyezkedtek, 2,1 % a csökkenés, így 16,4%-os a munkaerő ráta. 373 fő aktív népesség a községben az 1053 főből. A lakó népességből kis számban vesznek részt, sajnos. A TOP pályázatban 2017-től az inaktívakat próbálják bevonni a foglalkoztatásban. Ebben az önkormányzatoknak is nagy szerepe lesz. Sok olyan ember is van, aki semmilyen ellátásban nem szerepel. Bükkszenterzsébeten már 95 fő közfoglalkoztatásra volt lehetőség ebben az évben, vannak, akik képzésen vettek részt, ami 72,4 millió forint támogatást jelentett a községnek. Mindenkinek fel lesz ajánlva, hogy valamilyen támogatásban vegyen részt. Jelenleg 61 fő álláskeresőt regisztrálunk, ehhez hozzá kell tenni természetesen azokat is, akik a közfoglalkoztatásban benne vannak. Akik hasznos tevékenységet tudnak végezni, Bükkszenterzsébet községnek még decembertől biztosítunk lehetőséget a további foglalkoztatásra. A község három mintaprogramban vesz részt, egyik az útőr program, ami közút karbantartást foglal magába. A következő évben is valószínű, hogy újra lesz, a másik a mezőgazdasági program, a vágópont kialakítása megtörtént, állattartással, ami sikeres a községben. A harmadik a helyi sajátosság közfoglalkoztatás. Értéktár kialakítása úgy gondolom, hogy nagy sikert aratott, nagy eredmény. Ez nem csak az én véleményem, hanem a környező települések vezetőinek a véleménye is.

**Nagy Tamásné képviselő:**

Van-e arra lehetőség, hogy az egészségügyi hozzájárulást a Munkaügyi Hivatal a munkanélküli részére kifizeti?

Továbbá van-e arra lehetőség, hogy itt a községben valaki temetkezési vállalatot akar elindítani kaphat-e támogatást?

**Utassy Csaba:** Nem fizetjük ki, hanem aki hat hónapig együtt működik a hivatallal, igazolást adunk, amivel a járulékmentessége biztosított.

A másik kérdésre a válasz nincs kizárva a támogatás, függ attól, hogy ki indítja a vállalkozást, vissza nem térítendő támogatást is lehet igényelni a beszerzendő eszközökre. Ez viszont utólag finanszírozandó, tehát meg kell lenni a pénznek, de ha megkapja a támogatást, akkor már utólag forgathatja. Változó lehetőségek vannak, meg kell nézni, hogy milyen támogatást kaphat a beindítandó vállalkozáshoz.

**Ortó Szilárd polgármester:**

Elmondom, hogy milyen programokban vett részt az önkormányzatunk.

A mezőgazdasági start programban 2016. 03.01-től-2017.02.28-ig tart. A programba 20 főt alkalmazunk.

Erre a programra 28.816.897.-Ft támogatást kaptunk, amely összegből 22.308.624.-Ft bérköltségre 6.508.273.-Ft beruházási és dologi kiadásokra kaptunk. Vállaltunk önerőt is, melynek összege 162.701.-Ft

Dologi kiadásokra 4.277.048.-Ft előleget kaptunk, amellyel a program feléig el kell számolni.

A bevételek nagy része a kacsa és a csirke értékesítéséből származott.

Összesen 570 db csirkét és 130 db kacsát vásároltunk. Az eddigi értékesítésből 584.550.-Ft bevételünk keletkezett.

Az óvodának térítésmentesen adtuk a zöldségeket és a csirke húst is.

* sárgarépa 32 kg
* Mák 11 kg
* Vöröshagyma 28 kg
* uborka 73 kg
* zöldbab 28 kg
* zöldborsó 34 kg
* főzőtök 27 kg
* petrezselyem 4 kg
* fejtős bab 8 kg csirke 30 db

Helyi sajátosság:

A helyi sajátosságokra épülő közfoglalkoztatás 2016.03.01-2017.02.28-ig tart. Ebbe a mintaprogramba 15 fő dolgozót vettünk fel, ebből 1 fő elköltözött, így megszűnt a munkaviszonya, de a helyét betöltöttük, ezért ebben a programban 16 fő érintett. Támogatás erre a közfoglalkoztatásra 21.593.669.-Ft. Bérköltség támogatás 16.918.164.-Ft.

Dologi és beruházási költségre 4.675.505.-Ft, melyből 2.948.305.-Ft előleget kértünk, amivel a program feléig el is számoltunk.

Útőr program

Az önkormányzati útőr mintaprogram 2016.03.01-2016.11.30-ig tart. 10 főt alkalmaztunk, 1 fő nyugdíjba ment. 2 fő pedig közös megegyezéssel felmondott mindenkinek a helyére lett felvéve dolgozó, 13 fő lett.

9.793.564.-Ft támogatást kaptunk, ebből 8.166.744.-Ft bérköltségre 1.626.744.-Ft dologi kiadásokra. Az összes dologi költséggel a program feléig el kellett számolni.

További programok az év során

2016.05.01-én felvettünk egy 4 órás munkatársat a múzeum üzemeltetéséhez. A dolgozó 2017.02.28-ig lesz alkalmazásban. A bértámogatása 449.210.-Ft.

Iskola:

2015.11.16-2016.06.30-ig 12 fő képzésben vett részt, az első hónapokban dolgoztak az önkormányzatnál 2016-tól már képzésben vettek részt. A részükre 8.111.352.-Ft-ot kaptunk.

2016.07.01.-től-2016.09.30-ig újra fel lettek véve a képzésben résztvevők, mivel még nem fejeződött be a tanfolyam, de már csak 8 fővel. A támogatás összege 1.999.939.-Ft

Hagyományos közfoglalkoztatás:

A hagyományos közfoglalkoztatás 2016.04.01.-2016.12.31-ig tart. 14 fővel ebben az évben. Bértámogatás 8.203.598.-Ft.

Diák munka:

2016. 08.01-2016.08.31 időszak alatt 3 fő diák lett foglalkoztatva, amelynek a támogatási összege: 211.455.-Ft.

Ebben az évben 2 fő szakmunkást is felvettünk egy kőműves és egy vízvezeték szerelőt. Foglalkoztatásuk 2016.09.01-2017.02.28-ig tart.

2016.10.03.-2017.01.20-ig újabb képzés indult. A közfoglalkoztatottak nem dolgoznak, hanem tanfolyamon vesznek részt. A támogatás összege: 2.315.446.-Ft.

Az év során eddig a közfoglalkoztatásban 99 fő vett részt.

Az összes támogatás 82.877.280.-Ft.

Abban az esetben ha nincs több hozzászólás az alábbi határozati javaslatot terjesztem a képviselő-testület elé:

**…./2016. (X.25.) Képviselő-testületi határozat**

Bükkszenterzsébet Község Önkormányzata Képviselő-testülete a térség és Bükkszenterzsébet község munkanélküliségi jellemzőiről és a közfoglalkoztatás tapasztalatairól szóló tájékoztatót elfogadja a jegyzőkönyv mellékletét képező tartalommal.

Megállapítom, hogy a képviselő-testület 6 igen szavazattal az alábbi határozatot hozta:

**45/2016. (X.25.) Képviselő-testületi határozat**

Bükkszenterzsébet Község Önkormányzata Képviselő-testülete a térség és Bükkszenterzsébet község munkanélküliségi jellemzőiről és a közfoglalkoztatás tapasztalatairól szóló tájékoztatót elfogadja a jegyzőkönyv mellékletét képező tartalommal.

1. napirend:

**Maticska Rita jegyző:**

Az idén nyáron volt a Katasztrófavédelmi Felügyelőség vizsgálata az önkormányzatnál, amiben több pontot írtak ki számunkra, amit módosítani kell.

A sziréna a 70-es években volt cserélve, cserére szorul újra, de majd a Katasztrófavédelem segíteni fog ebben a későbbiekben. A másik a megvalósítási terv adatmódosítása. Hétfőig kértem mindenkit adatot szolgáltasson. Kiderült, hogy Dr. Juhász László betöltötte a nyugdíjkorhatárt, így ki kell kerülnie a polgárvédelemből, tavasszal meg lett jelölve Ortó Szilárd polgármester a teljes parancsnoki egység vezetőjének helyette ő lett a kommunikációs egység parancsnoki egység vezetője. Meg kell szűntetni határozattal, mivel határozattal lett kijelölve. Keresni kell majd egy személyt, aki az infokommunikációs egység vezetője lesz. Én Nagy Tamásné képviselőnőre gondoltam. Egy új megvalósítási tervet kell készíteni, amit a polgármester fog kezelni. Ez el kell küldeni 3 példányban a Katasztrófavédelemnek jóváhagyásra. Új feladat még a téli időszakra való felkészülés. Pontosan le van írva, milyen feladatokat kell elvégeznünk a felkészülésben.

**Ortó Szilárd polgármester:**

Abban az esetben, ha nincs hozzászólás az alábbi határozati javaslatot terjesztem a képviselő-testület elé:

**…../2016. (X.25.) Képviselő-testületi határozat**

1. Bükkszenterzsébet Község Önkormányzat Képviselő-testülete (a továbbiakban: Képviselőtestület) elfogadja, hogy a katasztrófavédelmi feladatok ellátásra vonatkozó megalakítási tervben az infokommunikációs egység parancsnokának 2016. július 7.-én kijelölt Dr. Juhász Lászlót a katasztrófavédelemről szóló 2011. évi CXXVIII. törvény 54. § (1) bekezdés a.) pontjában foglalt szabályok alapján véglegesen felmenti a feladatvégzés alól.

2. A Képviselő-testület megbízza Ortó Szilárd polgármestert a fentiek végrehajtására.

Határidő: azonnal

Felelős: Ortó Szilárd polgármester

Megállapítom, hogy a képviselő-testület 6 igen szavazattal az alábbi határozatot hozta:

**46/2016. (X.25.) Képviselő-testületi határozat**

1. Bükkszenterzsébet Község Önkormányzat Képviselő-testülete (a továbbiakban: Képviselőtestület) elfogadja, hogy a katasztrófavédelmi feladatok ellátásra vonatkozó megalakítási tervben az infokommunikációs egység parancsnokának 2016. július 7.-én kijelölt Dr. Juhász Lászlót a katasztrófavédelemről szóló 2011. évi CXXVIII. törvény 54. § (1) bekezdés a.) pontjában foglalt szabályok alapján véglegesen felmenti a feladatvégzés alól.

2. A Képviselőtestület megbízza Ortó Szilárd polgármestert a fentiek végrehajtására.

Határidő: azonnal

Felelős: Ortó Szilárd polgármester

1. Egyebek

**Ortó Szilárd polgármester:**

Több pályázat előkészítését szeretném ismertetni a képviselő-testülettel. Szeretném elmondani, hogy az óvoda konyhájának a felújítására beadott pályázat eredményes lett, 22,5 millió forintot kaptunk a megvalósításra. Pár napon belül a számlánkon lesz a pénz. 15 milliónál nagyon a beruházás, közbeszerzési eljárást kell elindítani. A felújítást nyáron tervezzük, akkor a konyha leáll, majd szerződést kell kötni valakivel, aki biztosítsa az étkeztetést arra az időszakra.

Volt egy részben eredményes pályázatunk, fűtés korszerűsítésre kértünk 1,9 millió forintot, ebből csak 400 ezer forintot kaptunk. Ezen összegből, valamint önerőből korszerűsítettük a Művelődési Ház fűtését, konvektorok helyett központi fűtés került kialakításra. Még a kapott összeggel el kell számolni, és akkor befejeződik ez a pályázat.

Van olyan pályázat, amiről értesültünk az Észak Heves 33-as pályázati lehetőség a LEADER-nak az új neve, új bíráló bizottsággal újra alakult. Vállalkozások önkormányzatok beadhatják a pályázatokat. Buszmegálló felújításra 2 millió forint van, előkészítettük, árajánlatot kértünk, engedélyeket kértük meg a hatóságoktól. A másik része a rendezvényterasz felújítása. Közösségi tér létrehozása, valamint felújítása. Erre 4 millió forint összegig van lehetőség igényelni. A terasz aljára, hosszanti iskola előtti részére pár méter lejtős részére három lépcsőnyi lelátórészt terveztünk. Oda le lehet ülni és látják a színpadot. Erre kaptunk 4 milliós ajánlatot. Feltétele két kandeláber elhelyezése, egy színpadot építeni, ami lehet mobil is és nem mobil is. Kaptunk 2 millió forintos árajánlatot a színpadra. Ezekhez, ha hozzáfogunk, 2 millió forint önerőt biztosítani kell. Alapkövetelménye a pályázatnak a színpad kialakítása.

Tervben volt a Szabadság út 146. szám alatt lévő ingatlan megvásárlása. A felújításra kapnánk 4 millió forint támogatást, mely után szatócsbolt múzeum létesülne az épületben. Javaslom, hogy adjuk be a pályázatokat, ha hozzá kell tenni az önerőt, tudjuk vállalni. A buszmegállók favázas szerkezettel csatornázással lettek tervezve.

Abban az esetben, ha nincs több hozzászólás az alábbi határozati javaslatot terjesztem a képviselő-testület elé:

**…/2016. (X.25.) Képviselő-testületi határozat**

Bükkszenterzsébet Község Önkormányzata Képviselő-testülete az Észak Heves 33 keretén belül pályázatát benyújtja a buszvárók felújítására, Rendezvényterasz felújítására.

Megállapítom, hogy a képviselő-testület 6 igen szavazattal az alábbi határozatot hozta:

**47/2016. (X.25.) Képviselő-testületi határozat**

Bükkszenterzsébet Község Önkormányzata Képviselő-testülete az Észak Heves 33 keretén belül pályázatát benyújtja a buszvárók felújítására, Rendezvényterasz felújítására.

**Maticska Rita jegyző:**

Beszéltünk az elmúlt ülésen a vezető óvónővel, hogy milyen jó lenne egy bölcsőde kialakítása a községben. Erre most van lehetőség, mivel írtak ki pályázatot, ami EPOP-os pályázat. Gyermekes programok, infrastrukturális hátterének megalakítása két részből áll két külön pályázat, első körben a gyerekházak kistelepülések komplex programok támogatása. December közepéig van a beadási határidő. Ez egy három éves program, ami 35-40 millió forintos beruházás, önerőt nem igényel, 0-és 3 év közötti gyermekek nevelésére, óvodára való felkészülésére, szülői tanácsadás, valamint várandós anyukák is bevonhatók a programba. 40 órába egy felsőfokú pedagógiai, vagy szociális végzettségűt, és két 4 órás, akikből az egyik roma származású foglalkoztatott legyen, ez a foglalkozás délelőtti elfoglaltságot jelent.

Infrastrukturális háttér megteremtése, aki megnyeri ezt a programot, garantálják hogy hozzá kapcsolódik az infrastrukturális támogatás is 15 millió forint összegben. Az épület teljesen kialakítható. Nincs fenntartási kötelezettség, el lehet dönteni, hogy átadjuk az épületet, vagy tovább folytatjuk a tevékenységet. A programrész három szinten lesz, utána az infrastrukturális rész.

**Ortó Szilárd polgármester:**

Gyermekekkel és szülőkkel szakemberek foglalkoznak, ha megnyerjük a pályázatot, egymillió a pályázatíró díja, 15 millió forint a három ember munkabére, tehát a 40 millió forint ad mozgásteret. Az épület később készül el mint a program elindul, tehát biztosítani kell helyiséget. Addig elkészülhet az óvoda melletti épület teljes felújítása. Három év után eldönthetjük, hogy folytatjuk-e ezt a programot, amire állami normatívát kapunk, vagy pedig megszűntetjük, és az épületet arra használjuk, amire célszerű lesz. Önerőt nem igényel egyáltalán. A pályázatban szerepel a községünk neve, mivel a rendszeres gyermekvédelmi támogatásban részesülők aránya 61% és 50%-tól lehet pályázni. Javaslom a pályázat beadását, terhet nem ró az önkormányzatra.

Az alábbi határozati javaslatot terjesztem a képviselő-testület elé:

**…./2016. (X.25.) Képviselő-testületi határozat**

Bükkszenterzsébet Község Önkormányzata Képviselő-testülete pályázatot nyújt be az EFOP 1.4.3-16 Jó kis hely - Biztos Kezdet Gyerekházak és kistelepülési komplex gyermekprogramok támogatása, valamint

EFOP 2.1.2-16 Gyermekesély programok infrastrukturális háttere című pályázatra.

**48/2016. (X.25.) Képviselő-testületi határozat**

Bükkszenterzsébet Község Önkormányzata Képviselő-testülete pályázatot nyújt be az EFOP 1.4.3-16 Jó kis hely - Biztos Kezdet Gyerekházak és kistelepülési komplex gyermekprogramok támogatása, valamint

EFOP 2.1.2-16 Gyermekesély programok infrastrukturális háttere című pályázatra.

**Ortó Szilárd polgármester:**

Közvilágítási korszerűsítés lehetőségével kerestek meg újra. LED izzókat helyeznének a lámpákra. Összeírtuk a villanyoszlopok számát a községben a mellékutcákét is, valamint az égők erősségét is megnéztük. A cég rendelkezésére bocsájtottuk az adatokat, hogy ez alapján milyen költségek keletkeznek. Ez önerős fejlesztés, itt nincs lehetőség pályázni. Kétféle árajánlatot kértem az egyik a község teljes területére vonatkozik, a másik a főút és azok a rossz gyenge izzók nagy fogyasztásújának cseréje. Részletfizetési konstrukciót is mellékeltek az árajánlat mellé. Még nem muszáj dönteni, de lássa a testület a költségeket.

Teljes átszerelés 15.217.165.-Ft, a főút és 22 db villanyoszlop átszerelése 8.790.000.-Ft. Ezt biztos, hogy nem fizetjük ki egy összegben, mivel nagyon megterhelné az önkormányzatot. A részletfizetés mellett kell majd döntenünk.

Ha felszerelik az új izzókat csökkenni fog a költségünk, a karbantartási összeg is nagymértékben csökken. Recsken már ilyen lámpák vannak, javaslom nézzük meg menjünk el egyik este. Nagy beruházás, felelős döntést igényel, át kell gondolni, hogy tudjuk-e fizetni, milyen terhet ró az önkormányzatra.

Össze vagyunk épülve két településsel, meg lehet őket is keresni, nem-e szeretnék ők is lecserélni a lámpatesteket, lehet, hogy ez is még árcsökkenést jelentene.

**Nagy Tamásné képviselő:**

Nagyon rossz a jelenlegi karbantartás minősége a községben. Javaslom, nézzünk utána,a cég után is.

Más napirend nem lévén a polgármester az ülést bezárja.

Kmf.

Ortó Szilárd Maticska Rita

polgármester jegyző